《寄侍御从舅》
唐代·权德舆

靡靡南轩蕙，迎风转芳滋。落落幽涧松，百尺无附枝。

世物自多幽，达人心不羁。偶陈幕中画，未负林间期。

感恩从慰荐，循性难絷维。野鹤无俗质，孤云多异姿。

清泠松露泫，照灼岩花迟。终当税尘驾，来就东山嬉。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。